Sve teme 


0 


JL 
Eveojen 


le 


AMA 


Zaštićeno autorskim pravom 


Prihološka 


vfičoJOJIrV 


Otisci rođenje 
Sunce na AC-u 
Mjesec na AC-u 
Saturn na AC-u 
Merkur na AC-u 
Venera na AC-u 
Mars na AC-u 
Jupiter na AC-u 
Uran na AC-u 
Neptun na AC-u 


Pluton na AC-u 


< 7% Razrada, preinaka i prilagodba - Ivica Matijević * i 
s (£) Zagreb, 1970.- 2023. pi /\ 


Prihološka 
ofiBojoJaro 


Otisel ređenja 


Sve započinje začećem i nastavlja se rođenja ... 

Dijete u majčinoj utrobi jedno je sa svojom okolinom. Ono nije svjesno onoga što nije ili 
jest u tom i takvom ozračju. 

Dakle, postojanje započeto u maternici, kroz sanjivu uronjenost u 'prvotni raj", vjerojatno 
se osjeća poput ritmična lebdjenja u oceanu vode života. Nazočna je samo jednost s 
ostatkom stvaranja, gdje još nema zasebna doživljavanja pojedinačna ili odvojena 
identiteta, nema potpune svijesti o tijelu i umu kao različitih od bilo čega drugoga. 


Plutajući u amnionskom jedinstvu dijete je naglo 'projicirano kroz tunel' i prolazi 
prepreku da dođe u ovaj svijet. Rođenje, koje ga odvaja od njegove izvorne okoline, 
dramatično je 'izranjanje' iz pouzdana, nesvjesna, nerazlučena, sveugodna središta sanjarski 
nestvarne i čudesne oceanske ukupnosti u posve drukčiji svijet, u kojem je odjednom 
potrebno samostalno disati, koji ga izlaže nerazumljivim zvukovima, nepoznatu svjetlu, 
toplinskim promjenama, i čemu već sve ne ... To se iskustvo, doživljeno rođenjem, kroz 
slične okolnosti ponavlja mnogo puta u životu pri svakom znakovitom započinjanju nečeg 
novoga. Roditi se znači najaviti sebe kao jedinstvenu, neponovljivu, od svih različitu osobu, 
dakle 'preuzeti odgovornost' za vlastiti život. 


Istodobno s prvim neovisnim udisajem, ascendent simbolički 'proglašava' početak kruga, 
početni korak ili stupanj u procesu opstojanja, opisuje način kako se stupa u proces 
izrastanja u nešto novo, ukazuje čime se dopunjuje oblikovanje jedinstvena i neponovljiva 
očitovanja vlastita 'Ja', kazuje kako se čovjekov pritajeni, manje vidljiviji, dio započinje 
izražavati u stvarnom svijetu, postajući time dostupan opažanju. 

Temeljni osjećaj kojim ljudsko biće, rođenjem, započinje svoje bivstvovanje uzroči 
odgovarajući ili, pak, neodgovarajući ritam, optimizam ili otpor, poduzetnosti ili oklijevanje, 
poletnost ili izbjegavanje ... osjećaj od kojega je uvelike ovisno s koliko će energije, smjelosti 
i umješnosti biće prihvatiti štogod novo, nadolazeće, koliko će biti istraživački usmjereno, 
pripravno za suočenja, obranu ili napad ... Neodgovarajući osjećaj ostavlja za sobom 
praznine u spoznajnim funkcijama i sadržajima, voljnost je kolebljiva, nepouzdana, životni 
se ideali presporo iskušavaju u praktičnomu životu ... 


Planeti na Ascendentu, točki uzlazna znaka iliti vrhu prvoga polja, prispodobljuju osobito 
snažan učinak. Možemo, čak, ići toliko daleko i kazati da će planeti koji zauzimaju mjesto na 
vrhu uzlazna znaka biti iznimno djelotvorni tijekom cijeloga života. 


Prispodobljena obilježja planeta u 12. polju, od NO-e do Ascendenta, naznakom su 
znakovita događaja unekoliko prije samoga porođaja, ako su, pak, iza točke uzlazna znaka, 
u 1. polju, naznakom su znakovita događaja neposredno po rođenju, a planeti, tako reći, na 
samome Ascendentu naznakom su tijeka i značajki samoga poroda. 


Kada silovite energije planeta, poput Marsa, Urana, Plutona, a katkad Saturna i Neptuna, 
opterećuju točku uzlazna znaka, nalazeći se neposredno prije nje, možemo izvesti zaključak 
o traumama nastalim prije rođenja, možebitno i tijekom trudnoće kada znakovite majčine 
reakcije, koja je možda doživjela nezgodu ili je bila pod snažnim psihološkim pritiscima, 
mogu biti prenesene na dijete. 

Nadalje, ako su Mars ili Saturn točno na točki uzlazna znaka, često su naznakom 
popratnih tegobnih okolnosti tijekom porođaja, primjerice, vaginalno operativna dovršenje 
poroda uporabom forcepsa (porodničkih kliješta) ili vakuum ekstraktorom, carskim rezom, 
ili čak akutne opasnosti za život (majke/ploda) tijekom poroda. 


Tegobe nakon rođenja možemo razmatrati kada je planet smješten 
neposredno nakon točke uzlazna znaka, na što možebitne upućuje, primjerice, y 
Neptun, kad se, nakon poroda, može ukazati potreba stavljanja bebe u 
inkubator, ili neki drugi uređaj za održavanje života, jer Neptun, kao planet 
'raspršivanja', nalazeći se u neposrednoj blizini Ascendenta, može ukazivati na 'povratka u 
prazninu iz koje smo došli'. Takva su djeca često vrlo krhka ili osjetljiva ili 'nedokučiva', imaju 
malo životne volje, htijenja, a kroz dulje razdoblje teže 'povratku u bezdan'. 


Sličan, ali unekoliko posredan, značaj ima planet koji tvori vrlo točan aspekt 
s Ascendentom, a onaj čija prispodobljena obilježja, označuju kušnje, 
tegobnosti, izazove i sl., kao što su Mars, Uran, Pluton, Saturn pa i Neptun, 
naznakom je pred-post-porođajnih tegoba koje se, kao trauma, mogu 
snažno utisnuti u mlado biće i kasnije utjecati na cjelokupno njegovo 


življenje. 

Planeti Merkur, Venera ili Jupiter na, prije ili nakon točke uzlazna znaka rijetko su 
naznakom duboko traumatična tijeka trudnoće ili porođaja. 

Planeti u 1. polju, također, snažno odražavaju i majčino prihvaćanje ili neprihvaćanje 
novorođenčeta, naznakom su koliko mu je privržena ili ne, što se iznimno upečatljivo očituje 
u ozračju prvoga, tako reći, odlučujuća uzajamna odnosa. 


Ujedno, psihološka astrologija smatra da se okolnosti rođenja mogu zaključiti, ne samo 
prema znaku koji, u to vrijeme, uzlazi nad istočni dio obzora, već i prema prispodobljenim 
značajkama planeta koji se nalaze uzduž, odnosno na i/ili u neposrednoj blizini, osi 
Ascendent (AC)/Descendent (DC), odnosna točaka uzlazna ili zalazna znaka, što su zapravo 
sjecišne točke pravoga obzora i ekliptike na istočnom i zapadnom dijelu obzora. 


Dakle, prispodobljene značajke ovih planeta, u prenesenu značenju, obilježuju početak 
našega života. Svaki je od njih, u većoj ili manjoj mjerim, znakovit kao iskustveno otisnuće 
(utiskivanje) rođenja, odnosno od iznimno znakovita učinka, na naš Ja, okolnosti su tijeka 
našega rađanja. Način na koji smo, pri porodu, 'kročili u život i kako smo prihvaćeni' od 
prvorazredna je značaja i ono je kao bitno cjeloživotno otisnuće upisano, ponajprije, u naš 
čuvstveni Ja. Ako smo bili dobrohotno prihvaćeni s bezuvjetnom ljubavlju, uvijek ćemo imati 
snažan osjećaj da smo dobro prihvaćen i u okruženju. No, ako smo bili 'neželjeno' dijete, 
imat ćemo poteškoća pri izražavanje osjećaja i u ljubavi. 

Za psihološko razumijevanje problematike vlastita Ja, iznimno je važno podrobno 
razmotriti proživljene okolnosti koje su se odvijale tijekom porođaja. Vrlo je prosvjetljujuće 
razgovarati s kime o ovome pitanju. No, svaka osoba, o tomu, ima svoju priču, vlastitu 
povijest, što samo potvrđuje da se ne mogu utvrditi odrednice opće valjanosti. Kako god, 
prema prispodobljenim značajkama planeta, koji se aktiviraju, konjunkcijom i opoziciji, pri 
uznapredovanju dobne točke (DT), od trenutka rođenja, možemo postati predodžbenom 
projekcijom istih, dakako u prenesenu značenju. Pritom je razvidno da je primjerice, učinak 
Saturna u AC-u posve drukčiji od Sunca. 

Prema prispodobljenu značenju DT-e, kao što znamo, 'življenje' očevidne pojavnosti 
'započinje' na Ascendentu. Tijekom poroda, zamah začetna križa potiskuje novorođenče 
izvan tijela majke. Planeti točno na AC-u i neposredno ranije ili kasnije, kao i oni na DC-u, 
daju nam uvid u okolnosti porođaja. Planeti koji su između najniže oznake (NO) 12. polja i 
AC-a, pokazatelji su okolnosti neposredno prije poroda i naznakom su stanovita 
pretporodna utiskivanja. 

U psihološkoj astrologiji vjerujemo da su okolnosti rođenja toliko dojmljive, i utiskujuće 
u svijest, da uvijek reagiramo istim načinom na životne okolnosti, stoga se pridaje velika 
važnost okolnostima poroda, kao simboličkom prethodniku cjelokupna životna uzorka, 
poput perinatalne matrice, osobito kada se arhetipovi Neptuna, Saturna, Plutona i Urana 
nalaze na AC-u i/ili DC-u, ili neposredno ponad ili podno, a koje djelatno pobuđuje DT 
tijekom porođaja. 

Opisat ćemo, ukratko, možebitne prispodobljene učinke deset planeta na AC-u i DC-u, 
koje djelatno pobuđuje DT-a prigodom porođaja, dakao samo kao smjernice i uvijek u 
združenosti s uzlaznim znakom, aspektima koje tvore s drugim planetima i, neizostavno, 
svime inim u skladu s kozmogramom kao cjelinom. 

Sunce na AC-u 


Sunce na AC-u i/ili DC-u, ili neposredno ponad ili podno obzora, simbolizira snažan 
učinaka na oblikovanje pojma o sebi, Ja, napose sunčeva dijela koji ličnosti posebnost daje, 
odnosno umnoga Ja. Okolnosti porođaja bijahu uglavnom pozitivne za novorođenče, ono 
bijaše dobrodošlo i s radošću prihvaćeno. 


Prispodobljeno ljudskome biću, kao izričajna zamjembenica u prenesenu značenju, 
okruženje je bilo ponosno dolaskom novorođenčeta, na svijet, i ono postade velikom 
radošću. Dobrodošlica mu bijaše iskazana poput nekovrsne ovozemaljske 'Aleluje' što mu, i 
tijekom daljnjega življenja, jamči mnogo toplih dobrodošlica. Sunčev dio ličnosti, umni Ja, 
odmah s početka, dobiva potvrdu vlastitosti, napose od strane oca koji, s radošću, 
prepoznaje i priznaje novorođenče kao samostalna bića i potvrđuje mu samosvojnost. 


Takva osoba uvijek znaju tko je i gdje joj je mjesto među drugima. Njezin Ja je samostalan 
i vrlo rano u životu, zračenjem svoje ličnosti, pobuđuje i oduševljava okruženje. Uzda se u 
vlastite snaga i nastoji, što je moguće prije, preuzeti odgovornost za svoj život. Takva se 
osoba, u skladu sa svojim zodijačkim znakom osjeća pozvanom isijavati energiju i toplinu, 
privlačiti pozornost i utjecati na druge. Pozitivna je i odrješita stava spram života pa je 
odlučna, u tom smislu, štogod i učiniti. 


Sjenka ovoga utiskivanja je samoživost, odnosno bitna usmjerenost na svoje Ja koje sebe 
vidi kao središtem svega. Osoba toliko snažno vjeruje sebi, da gotovo i ne podupire nikoga 
iz okruženje, niti potporu traži ili prihvaća - katkad dobrodošlu dobronamjernost drugih - uz 
posljedično očitovanje oholosti i iskazivanje suparništva. Iznimno je izražen njezin osjećaj 
vlastite vrijednosti, nerijetko precijenjen, pa se neprestano ogleda sa svojim suparnicima. 
Usudi li se itko osporiti njezin položaj, proglasit će ga najvećim neprijateljem. Osoba silno 
žudi za pozornošću i divljenjem drugih glede onoga što čini, ili što joj je činiti. Ne poštuje li 
tkogod njezinu razinu mjerodavnosti, svi će takvi zahtjevi biti odbijeni. Drugi mogu zauzeti 
toliko blisko mjesto uz nju koliko pristanu biti njezinim odrazom predodžbe koju ima o samoj 
sebi. 

Mjesec na AC-u 


Mjesec na AC-u i/ili DC-u, ili neposredno ponad ili podno obzora, simbolizira pojam o 
sebi, napose čuvstveni Ja, koji je, tijekom poroda, gotovo bez ikakve zaštite, toliko otvoren 
osjećajnim da okolnosti ozračja izravno utječu na Ja koji, poput spužve, upija sve dobro i 
loše u se. Svaka misao i osjećaj majke ili bilo koje njezino stanje biva preneseno na 
novorođenče. 


Prispodobljeno ljudskome biću, kao izričajna zamjembenica u prenesenu značenju, 
otvorenost takve osoba ostaje cjeloživotnim obilježjem njezina Ja. Mjesečev dio koji ličnosti 
posebnost daje, odnosno čuvstveni Ja, u osobe, pristran je po naravi i, poput mjesečevih 
mijena, nestalna je odziva, podložan neprekidnim promjenama. Takva je osoba osjetljiva i 
prijemčiva pa očituju neku vrstu djetinjasto otvorena stava kojim privlače druge. Vrlo 
prilagodljiva, s teškoćom iskazujući 'ne', povodljiva je i pod snažnim utjecajem okoline, već 
prema obilježjima znaka u kojemu je Mjesec. Umnogome ovisna o okolnostima i stanjima 
okruženja, zamjećuje sve i doživljava to osobno, pa se na njih odziva preosjetljivo, 
promjenama raspoloženja, iako okolnosti i stanja, najčešće, nisu ni u kakvoj izravnoj svezi s 
njom. 

Sjenka ovoga utiskivanja je nedostatak samopouzdanja jer, iako je osoba otvorena i puna 
povjerenja, kada ju, neutemeljeno, obuzme kakva strepnja ili osjeti kakvu bojazan, 
odjednom postaje zatvorenom i nedostupnom. Nerijetko, očituje unekoliko, 'nazadno', 
djetinjasto i nesigurno ponašanje, napose kada se od nje previše iziskuje pa se osjeća 
preopterećenom. U pozadini takva ponašanje je njezina ovisnost o dobrohotnosti okoline, 
očekivanje dobra savjeta i pohvale pa, posljedično, mora uložiti izniman napor glede 
nalaženja svojeg pravog identiteta. Njezin je čuvstveni Ja, najčešće, usmjeren prema svemu 
izvanjskome. 


Kako god, mnoge takve osoba s teškoćom određuju granice prema drugima. Nerijetko, 
moraju naučiti prilagodi svoju naivnost i otvorenost stvarnosti. Neprestano iskustveno 
potvrđuju kako su vrlo osjetljive i prijemčive za potrebe drugih, ali jedva da zadovoljavaju 
vlastite. Poneke osobe uhvaćene u zamku drugih, snažnijih, postaju igračkom za 
udovoljavanje njihovim željama i prohtjevima pa, potiskujuću vlastitu samosvojnost, uvelike 
potiho pate u bojazni od bilo kakva odbacivanja, ili lišavanja 'ljubavi' čak. 

Saturn na AC-u 


Saturn na AC-u i/ili DC-u, ili neposredno ponad ili podno obzora, simbolizira 
ograničavajuće načelo. 

Prispodobljeno ljudskome biću, kao izričajna zamjembenica u prenesenu značenju, 
razvidan je učinak kočenja, zastoja ili zapreka u razvoja pojma o sebi, Ja, napose Saturnova 
dijela koji ličnosti posebnost daje, odnosno tjelesnoga Ja. Ako DT-a tvori prvostupanjski 
aspekt, konjunkciju ili opoziciju, sa Saturnom u trenutku porođaja, okolnosti rođenja mogu 
biti naznakom životnih tegoba. Dakako, iste su umnogome u svezi s majkom. Osoba to 
doživljava kao opterećenje uz, neutemeljeni, popratni osjećaj manje vrijednosti, osjećaj 
krivnje, kao potrebe za okajavanjem, a nerijetko i bolan straha od života. 

U podosta slučajeva, majke su porod doživjele kao ozbiljan problem opstojanja; 
primjerice, katkad je trudnoća prenesena, katkad su majke bile sama i nisu imale potporu 
obitelji, katkad su bile teško bolesne ili su ubrzo preminule. Nadalje, nerijetko, majke su 
tijekom porođaja pretrpjele mnogo boli što su projicirale na svoju djecu. Osobe s takvim 
otisnućima rođenja sklone su, tijekom svojega života, razviti kompleks krivnje glede svoje 
majke, jer vjeruju da su odgovorne za majčine prijeporodne ili porodne ili poslijeporodne, 
kao i možebitne kasnije, patnje. 

Kada takve osobe prizovu sjećanje na iskustvo rođenja, imaju osjećaj da su prošle kroz 
vrlo uzak otvor, kao da je cerviks (ušće grla maternice) bio zatvoren. Tijekom života, 
doživljavaju okolnosti u kojima kao da 'ne vide izlaz'. U psihološkoj astrologiji, takvi su 
slučajevi znani kao primjeri 'odbijanja rođenja'. Ja se ne želi roditi: on unaprijed zna da će 
uslijediti poteškoće i naprosto se brani. Nerijetko, isti negativan stav djeluje poput magnet 
i, u životu - privlači tegobne okolnosti. 

No, iskustvo kazuje da isto, za osobu, može biti vrlo prosvjetljujuće. Tijekom života, 
prevladavanjem tih poteškoća, osoba ojačava i oblikuje Ja koji, 'otvrdnuo i snažan' s lakoćom 
nadilazi tegobne okolnosti i stanja. Dočim se takva osoba možebitno i doimlje nedostupnom 
i bezobzirnom, Saturnov joj prispodobljeni otisak daje veliku snagu i otpornost koja izaziva 
divljenje kod drugih. Na taj način takva osoba, najčešće, dobiva ono što u životu i želi. 

Dakako, mnogo je raznoraznih okolnosti poroda; carski rez, prijevremeno rođenje, itd., 
no, kako god, svako je od njih posebnost - jedinstveno iskustveno otisnuće rođenja. 

Merkur na AC-u 


Merkur na AC-u i/ili DC-u, ili neposredno ponad ili podno obzora, simbolizira funkciju 
logičkoga povezivanja intelekta, sposobnost govorna i pismovna izražavanja - što je 
povezano s očitovanjem Ja. 


Prispodobljeno ljudskome biću, kao izričajna zamjembenica u prenesenu značenju, takva 
osoba riječima privlači pažnju drugih na se i, nerijetko, vrsni je govornik koji oduševljava 
svoje slušatelje. U stanovitim znakovima i aspektima koje ovaj planet tvori, osoba može 
uživati veliki ugled zbog svojega govorna majstorstvo, znanja, moć saznavanja ili razvijene 
intelektualne sposobnost. Ona obično mnogo govori o sebi ili o tomu što joj se u životu 
dogodilo, a sve što je u svezi s njom, sve što je naučila, pročitala i doživjela, odražava se kroz 
njezin Ja. 

Koliko je pak Merkur, kao prispodobljena sastavnica inteligencije, naglašen u 
raznoraznim spletovima, u toliko se nijansi Ja može izraziti. Osoba može zboriti o sebi u sebi 
ili, pak, zorno prenijeti drugima ono što misli, osjeća i želi. U slučajevima dobre 
uravnoteženosti to može ishoditi velikom sposobnosti za kontaktiranjem, dočim u 
slučajevima neumjerene samodopadnosti može potaknuti izljev prekomjerne lavine riječi. 


Okolnosti porođaja vrlo su raznolike. Katkad se tijekom poroda čuje žagor glasova, 
nazočni stalno nešto govore ili, pak, novorođenče najavi svoj dolazak iznimno glasnim 
plačem. Razgovori, objašnjenja ili odgovori na pitanja, ne samo o položaju, mogu potaknuti 
nazočne, koji u tomu sudjeluju, da razgovaraju o sebi i time privuku pažnju drugih. Nekima 
je to nadahnjujući iskustvo, dočim to drugi mogu doživjeti suprotno: što više govore o sebi, 
osluškujući vlastiti glas, to manje imaju strpljenja slušati druge, osobito ako je Merkur na 
DC-u i tvori prvostupanjski aspekt - opoziciju s DT-om. 


SKL e 


Prihološka 
ofiBojosa ro 


Venera na AC-u 


Venera na AC-u i/ili DC-u, ili neposredno ponad ili podno obzora, simbolizira 
ženstvenost, ljepotu i sklad, pojačava osjetljivost na prekrasnost životnih okolnosti, stanja i 
inoga, povezano s očitovanjem Ja. 


Prispodobljeno ljudskome biću, kao izričajna zamjembenica u prenesenu značenju, takva 
osoba, obično vrlo dojmljiva, odiše snagom privlačenja, a njezina je prirodna dopadljivost, 
uljuđenost i istančanost pri ponašanju nerijetko očaravajuća. Tijekom djetinjstva i 
mladalaštva, prizivajući i privlačeći dobro, uživa poštovanje, uvažavanje i naklonost svojih 
vršnjaka. No, isto tako i u odraslosti, najčešće, nitko ne vjeruje da je kadra za bilo što loše, 
jer zrači dobrotom, toplinom i odiše povjerenjem. Najčešće, bile su joj naklone porođajne 
okolnosti. Roditelji su učinili su sve što je potrebno kako bi zaštitili novorođenče od 
negativnih ili uznemirujućim iskustava, a u očekivanju njegova dolaska već su sve pripremili 
da mu život, u svakom pogledu, učine što ugodnijim. Očito je iskustveno otisnuće takvoga 
rođenja usklađeno s ozračjem. Nerijetko, ta obljubljenost i očekivanje dobroga i lijepoga, i 
dalje, za dugo vremena, obilježuje život ovo osobe. 


No, osim skladno 'osvjetlana' ozračja, ovo otisnuće ima i svoju sjenku. lako su ljepota i 
dražesnost, ove osobe, iznimno dojmljivi, upravo suprotno od Marsa, ovaj položaj Venere 
nije pogodna za upečatljivo očitovanje, napose ne 'nametanja', svojega Ja. Kada je potrebno 
u bilo čemu riskirati, riješiti kakav sukob ili dosljedno slijediti vlastite ciljeve, osobu naprosto 
obuzme kakva bojazan. Ako je Venera u začetnu znaku to, u osobe, i može donekle potaknuti 
potrebu za upečatljivim očitovanjem, ali isto ubrzo naprosto iščezne. Energiju ne koristi za 
'nametanje' svojega Ja, već za štogod drugog. Ona želi proširiti svoju predodžbu ljepota i 
sklada pa odbija sagledati išta što od toga odstupa, makar to bilo i vrlo pozitivno. Nerijetko, 
u stanovitim okolnostima, to ishodi prikrivanjem ili prijetvornošću, 'umješnim' 
potiskivanjem, u stranu, svega što si ona predočuje kao 'neugodno'. Dakle, slijedom 
unutarnja dijela ličnosti okrenutog podsvjesnome, prama 'načelo ženskosti', Ja isključuje 
upečatljivo i vjerodostojno očitovanje sebe. 

I žene i muškarci, s Venerom na AC-u, ili u njegovoj neposrednoj blizini, ulažu veliki napor 
kako bi si osigurali blagostanje. Nerijetko, obuzeti vlastitim likom, očituju se samoljubivim 
ponašanjem: umišljeni su, precjenjuju se, prezahtjevni su pa, u konačnici, kao takvi, postaju 
'smetnjom' okruženju. Poneki se suočavaju s ozbiljnim poteškoćama pri rješavanju pitanja 
opstojanja, jer su bili toliko dugo maženi, paženi i zaštićeni da nisu uspjeli razviti svoje 
vlastite snage i sposobnosti za isto. Tijekom vremena, oni moraju naučiti preuzeti 
odgovornost za vlastito življenje i uravnotežiti svoju ovisnost o drugima. 

Prihološka 
ofiBojosa ro 


Mars na AC-u 


Mars na AC-u i/ili DC-u, ili neposredno ponad ili podno obzora, kao odrješit, odlučan 
muški planet tjelesnoga djelovanja i zamaha, simbolizirajući snažnu, katkad silovitu 
usmjerenost pri očitovanju Ja, nerijetko poziva na borbu i obranu. 


Prispodobljeno ljudskome biću, kao izričajna zamjembenica u prenesenu značenju, 
osoba koristi svu svoju moć da nametne svoje stavove, pridobije priznanje i potvrdi se. 
Uvijek je spreman braniti se, kročiti na poprište, uhvatiti se u koštac s kime ili čime, 
nadmašiti druge. Ponad AC-a Mars je zoran stresni planet, sadržan, u mnogim statističkim 
istraživanjima kozmograma mnogih sportaša. U takvim slučajevima, Ja, u osobe, iznimno je 
snažno pobuđen na nadvladavanja bilo kakva otpora, prizvan je na ogled i pobjedu 
suparnika, svih drugih, pri čemu oslobađa mnogo energije kako bi se nametnuo. Osoba 
pokušava biti 'broj jedan', najbolja i nepobjediva u kakvomu području a, ovisno o znaku, to 
može biti u sportu, poslu, seksualnosti, omiljenoj razbibrizi ili čemu već ... 


S obzirom na okolnosti porođaja, taj položaj je povezan sa zahvatima u kojima se 
primjenjuje oštrina, 'sila' ili sl., primjerice carski rez (suodnos s priborom za rezanje) ili 
porođajna kliješta. Pri ovim zahvatima novorođenčetu prijeti možebitna pogibao pa 
oslobađa sve svoje obrambene snage. Uz ovaj vid otisnuća, Ja se, u osobe, snažno opire bilo 
kakvome uvjetovanju ili zahtjevu protivnu njegovoj volji, pa jasno pokazuju i odlučno 
iskazuje da nije ničija upravljačka poluga. 

U slučaju kozmograma osobe ženskoga spola, možda su roditelji, s početka, pogrešno 
obaviješteni da mogu očekivati dječaka, a naposljetku se rodila djevojčica, što je uzročilo 
stanovito ozračje neželjenosti, jer je prvi osjećaj bio razočaranje što nije rođen dječak. To 
dakako utječe na samopouzdanje, u smislu spolnosti, koje Ja obično doživljava kao odbijanje 
ili uvredu. Ta se okolnost, nerijetko, javljaju i u osoba s Marsom ili Venerom na IC-u ili MC- 
u, odnosno kada isti tvore kvadrat s AC-om. Kao posljedak toga stanovita je rodna 
zbunjenost, naime osoba se unekoliko srami što je žena jer se, u smislu postignuća, želi 
očitovati poput muškarca. Takva osoba, tijekom dužeg vremenskog razdoblja, najčešće teži 
ponašanju na 'muževan' način ili smjera ka postizanju visoko izvedbenih zahtjeva u sportu 
ili u školi kako bi, na taj način, dobila ponajprije očevo priznanje. S takvom otisnućem, biti 
ženom može iziskivati mnogo napora. 


Psihološka 
ofiBojosa ro 


Jupiter na AC-u 


Jupiter na AC-u i/ili DC-u, ili neposredno ponad ili podno obzora, u klasičnoj je astrologiji 
planet sreće, dočim u astrološkoj psihologiji simbolizira ukupnost svih naših osjetilnih 
opažanja, njihovu budnost i usmjerenost Ja prema svemu dobromu. 


Prispodobljeno ljudskome biću, kao izričajna zamjembenica u prenesenu značenju, kada 
su nam osjetila posve 'budna', zbog jasnoće zamjedbe, pozitivno se odzivamo na 
mogućnosti koje život pruža. Novorođenče je osjećalo mnoga pozitivna gibanja i treperenja 
u svojemu ozračju, jer je očekivano s radošću i dobrohotnim prihvaćanjem, napose kada je 
objavljeno njegovo rođenje. Možda su se oglasila 'zvona ili plotun' dobrodošlice u čast 
'princa ili princeze". 

Osobe je, dakle, najvjerojatnije imala sretne porođajne okolnosti. Očito je ova vrsta 
otisnuća osobito pozitivna za početak bivstvovanja Ja. Stoga je osoba, načelno, nazora 
prožeta životnom radošću, vjerom u budućnost i, promatrajući život s najljepše strane, 
spram sebe je visoka stupnja samopoštovanja. Tijekom života, osoba ima osjećaj da je 
dobrodošla, kamo god krenula: 'Kada dođem, ljudi se raduju'. Ja se osjeća potvrđenim i 
polaskanim. Osoba svugdje, najčešće, s lakoćo dobiva povratne informacije, zadobiva 
pozornost, iskazuje joj se poštovanja i uvažavanje. Ovo otisnuće pobuđuje druge da joj se 
obrate s povjerenjem i nadom za nekim vidom pomoći. Mnoge su takve osobe, zbog dobre 
sposobnosti odabira, sposobne daleko odagnati većinu lošega, međutim nerijetko, u dobroj 
vjeri, dopuštaju drugima da ih iskorištavaju. Naime, potiskujući negativno, nastoje 
uglavnom sagledati okolnosti i stanja kojima se ostvaruje blagostanje i napredak. 

Sjenka ovoga utiskivanja je samopopustljivost, nedostatak samostege i izbjegavanje 
hvatanja u koštac s 'okorjelom' životnom stvarnosti. Stoga, takva usredotočenost na 
zaklanjanja vlastita Ja od neugodnosti može, katkad, ishoditi ponašanjem poput razmažena 
djeteta, uzročiti psihičko opterećenje i, u krajnjim slučajevima, nemoć očitovanja stvarnoga 
Ja. Takve osobe pri, po njih, nepovoljnim okolnostima mogu reagirati suprotno od 
očekivanog. Poneke nisu sposobne oduprijeti se ili stameno podnijeti 'negativne' utjecaje, 
pa preosjetljivo reagiraju na odbijanje i kritiku. Neke smatraju da su odveć izložene i 
prepuštene nesavladivim 'vanjskim silama' pa postaju igračkama okolnosti. Mnoge osobe, s 
takvim otisnućem, prvo su prekomjerno optimistične, s odveć bezazleno dobre vjere, a 
potom su spremne na bilo kakva ustupak, samo da bi održale, toliko im omiljen, osjećaj 
blagodati, a čemu i kojemu zapravo ne mogu odoljeti. Takve se osobe, naprosto, nisu naučili 
nositi u nepovoljnim okolnostima. 


Kako god, osobe s Jupiterom u tom položaju, teško se suočavaju s odbijanjem 
odbacivanjem, napadima, gubitkom položaja, nepravdama ... Čak ni zamisliti ne mogu da ih 
može snaći takva vrsta neugode. Gotovo uvijek nastoje izbjeći bilo kakve nepovoljne 
okolnosti, a nerijetko im se ukaže i nekovrsna neočekivana pomoć. 

Prihološka 
ofiBojosaro 


Uran na AC-u 


Wran na AC-u i/ili DC-u, ili neposredno ponad ili podno obzora, planet velikih promjena, 
prevrata i neočekivanosti, simbolizira stvaralačku inteligencije i uvijek želi doživjeti nešto 
novo. Ja pokazuje zanimanje za tehnologiju, istraživanje, granična područja znanja, zalaže 
se za uvođenje novih postupke ... 


Prispodobljeno ljudskome biću, kao izričajna zamjembenica u prenesenu značenju, 
najčešće je naznakom iznenadna porođaja, primjerice u taksiju, avionu, odnosno 
neočekivanim mjestima i okolnostima ili prijevremeni porod, ali bez potrebe za 
inkubatorom. Osobe s takvim položajem Urana navode neke odista iznenađujuće činjenice 
o svojim rođenjima. 


S takvim otisnućem, osoba traga za prevratničkim i jedinstvenim rješenjima postojeće 
problematike, ne obazire se na uvriježene ustrojbe već ih pokušava nadići ili zaobići. Ujedno, 
pogoni je veliku potreba za izvornim izražavanjem, nezavisnosti i slobodom i, nerijetko, 
sklonost ka samotnosti i čudaštvu, odnosno znatnome odstupanju od pravila, propisa i 
ustaljenosti. Poneke, takve, osobe pokrene iznenadni, siloviti uzgonski zamah da učine 
štogod neočekivano ili neuobičajeno i, zasigurno, posve osebujno. 


Kako god, Uran je uvijek pokazatelj prevrata - mnogih životnih promjena i prekretnica, 
mijenjanja boravišta, prebivališta, zanimanja ... Takve osobe neprestano nadilaze ili 
naprosto slamaju sve prepreke što, nerijetko, iznenađuje, a katkad i plaši druge. Kada se 
dogodi nešto nepredviđeno ili neuobičajeno, a naoko bezizlazno, oni neočekivano iznalaze 
rješenje za takve okolnosti, čak i kada drugi ne nalaze izlaz. To su osobe kojima je cilj 
neprestano poboljšavanje već postojećeg, a doimlje se kao da zamisli oblikuju u uzajamnoj 
sprezi skozmosom pa, u najboljemu slučaju, postaju istinskim reformatorima. 

Prihološka 
ofiBojosaro 


Neptun na AC-u 


Neptun na AC-u i/ili DC-u, ili neposredno ponad ili podno obzora, simbolizira 
raspršenost, stanje pomutnje, nerijetko zbunjeno očitovanje Ja. 


Prispodobljeno ljudskome biću, kao izričajna zamjembenica u prenesenu značenju, 
porođaj se, načelno, odvijao u ozračju prožetom ljubavlju i velikom pažnjom. No, nerijetko, 
i suprotno: ozračjem ravnodušnosti i nedostatka ljubavi. Neke osobe, s ovakvim položajem 
Neptuna, kazuju da su rođene nedovoljno teške, malešne i slabašne ili bolesne. Druge nisu 
mogle, s početka, samostalno jesti ili su morale biti u inkubatoru jer su se rodile prerano, i 
sl. 


Kako god, osobe s takvim otisnućem cjeloživotno žude za postignućem stanje 
posvemašnje sigurnosti, napose na duhovnoj razini. One sanjaju o svijetu svekolika 
blagostanja, sreće i zadovoljstva koji, dakako, kao takav ne postoji u našoj zbilju. Posljedak 
toga je, nerijetko, nedostatak čvrsta uporišta ili ukorijenjenosti u stvarnosti pa osobe 
pogrešno opažaju i tumače život, pridajući mu posvema drukčije značenje od stvarnoga. Te 
osobe ne zanima nametanje ili potvrđivanje vlastita Ja. 


U djetinjstvu i mladalaštvu uvelike su sklone sanjarenjima i lutanjima, kako fizički tako u 
psihički, propuštajuću time mnogobrojne mogućnosti. 

Nekima, u trenucima neraspoloženje, glazba može pomoći pri usmjerenju pozornosti. 
Drugima stvaralačka mašta nema granica pa, u najboljem slučaju, iznjedre velebna 
umjetnička djela ili, nerijetko, oblikuju kakvu prividnu predodžbu kao odmak od stvarnosti. 
Kod nekih osoba, Ja se preobražava tako i toliko da postaje posve otvoren, 'propustan' za 
ljubav prema svim ljudima, što se može očitovati kao životno poslanje nesebična i 
bezuvjetna pomaganja drugima. 

Prihološka 
ofiBojosa ro 


Pluton na AC-u 


Pluton na AC-u i/ili DC-u, ili neposredno ponad ili podno obzora, simbolizira snažno 
pobuđivanje svih čimbenika njegova arhetipa, pri očitovanju Ja. 


Prispodobljeno ljudskome biću, kao izričajna zamjembenica u prenesenu značenju, takve 
su osobe doživjele svoje rođenje kao djelo 'više sile', pa imaju osjećaj da su nemoćne pred 
takvom i toliko golemom snagom. Ta sila, velikom žestinom, pogoni njihov Ja da na životno 
poprište istupi s izuzetnom snagom volje. Osoba s takvim položajem Plutona brani se, svim 
svojim snagama, protiv bilo kakve ugroze, ne podnosi bilo kakvo zadiranje u područje 
vlastita Ja i pritom uklanja sve što smatra da joj prijeti, a u slučaju kakve prijetnje ili napada, 
njezina se obrambena energija znatno povećava. U takvim okolnostima bolje je ostavi ju na 
miru, a ne ju nepotrebno izazivati. 


Kada je podvrgnuta kakvome tjelesnu preopterećenju ili prekomjernoj mentalnoj 
razdražljivosti, može prijeći granicu, koju pobuđuje i snažan strah, i dokazati da je njezin Ja 
gotovo 'neuništiv'. Nerijetko, ljudi rođeni tijekom ratu, za vrijeme bombardiranja ili kakvih 
drugih okolnosti koje predstavljaju bitnu životnu prijetnju, imaju Plutona u blizini AC-a. Te 
su osobe razvile djelotvoran obrambeni stav tijekom svojega života - preživljavanje pod 
svaku cijenu. Jezgra Ja naprosto ne žele biti uništena. 


Zapravo, kao prispodoba preobrazbe, Pluton samo želi ukloniti maske ili promijeniti lažne 
predodžbe o samome sebi, o vlastitu Ja. Mnoge osobe, s Plutonom u AC-u ili DC-u, osjećaju 
trajnu izloženost tim snagama promjene i preobrazbe, a tijekom svojega života doživljavaju 
podosta temeljnih promjena u svojim motivacijskim stremljenjima. Poneke su, čak, 
promijenile obilježja lica, preobrazivši tako svoj lik - kameleonski učinak. 

